De nordjyske ishockeyhold holder fast i toppen af Metalligaen med sejre. Pirates dominerede, mens Hawks skulle ud i straffeslag.

Topholdet Aalborg Pirates viste igen klasse, da holdet i aftes vandt overbevisende 7-2 over Rødovre på hjemmebane i Bentax Arena. Efter bare syv minutter var det Sebastian Brinkman, der indledte en pointmættet kamp, som dog aldrig blev for alvor spændende på grund af piraternes dominans. Aalborg var foran 4-0 efter første periode, og dermed var spændingen taget ud af kampen. Dermed får holdet den bedste optakt til Final 4. For Frederikshavn var det mere spændende. Høgene vendte 0-2 til 2-2, da holdet var på besøg hos SønderjyskE, og tog sejren efter straffeslag, da de tirsdag aften besøgte SønderjyskE. Nikolaj Krag Christensen blev matchvinder imens Patrick Madsen stod for begge WH-scoringer i den ordinære tid. Sejren er en vigtig fjer i hatten for White Hawks, som fredag skal møde netop Aalborg Pirates i semifinalen til Final 4, der spilles i Bentax Arena fredag klokken 20.00. Resultaterne betyder, at Aalborg Pirates er suverænt i front at Metalligaen, mens Frederikshavn White Hawks ligger nummer fire - 24 point efter rivalerne fra Limfjordsbyen.